**כתב הרשאה לשימוש**

**שנערך ונחתם בצמח, ביום:\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| **אני הח"מ**: | | |
| **שם פרטי: \_\_\_\_\_\_\_\_\_\_\_\_\_\_\_\_** | **שם משפחה: \_\_\_\_\_\_\_\_\_\_\_** | **מס' ת.ז.: \_\_\_\_\_\_\_\_\_\_\_\_\_\_\_\_** |
| **כתובת: \_\_\_\_\_\_\_\_\_\_\_\_\_\_\_** | **טלפון סלולרי: \_\_\_\_\_\_\_\_\_\_\_\_\_\_** | **דוא"ל: \_\_\_\_\_\_\_\_\_\_\_\_\_\_\_\_\_\_\_\_\_** |

**מתחייב/ת, מסכים/ה ומצהיר/ה בזאת כדלקמן**:

**מבוא**

* 1. המבוא לכתב הרשאה זה וכל נספחיו מהווים חלק בלתי נפרד הימנו, ומחייבים כיתר תנאיו.
  2. הכותרות אשר בכתב הרשאה זה הינן למטרת נוחות והתמצאות בלבד, לא תשמשנה לפרשנות כלשהי ואינן באות להחליף את האמור בסעיפי כתב ההרשאה.

**הגדרות**

* 1. בכתב הרשאה זה למונחים הבאים תהיה המשמעות האמורה לצידם:
     1. **"המכללה"** – המכללה האקדמית כנרת בעמק הירדן.
     2. "**המפעיל**" – גוף תפעולי אשר יפעל מטעם המכללה ויהא אחראי לתפעול וניהול המעונות, לרבות באמצעות מנהל מעונות מטעמו.
     3. "**המעונות**" ו/או "**מתחם המעונות**" – המתחם המצוי מעברו הדרומי של כביש 92, ואשר ממוקם בגוש 15715, חלקה 14, ובו 3 מבני מעונות סטודנטים, וכן מתקנים משותפים ושטחים ציבוריים (לרבות מדשאות, כבישי גישה, מתחם חניה, וכיו"ב שטחים ציבוריים).
     4. **"המבנה"** - מבנה מס' ............ , המהווה מבנה בן 4 קומות המצוי במתחם המעונות, ואשר בו מצוי החדר בו צפוי/ה הסטודנט/ית להתארח.
     5. **"החדר"** - חדר אירוח מס' .......... המצוי במבנה מס'..............
     6. **"הדירה"** – יחידת האירוח בה מצוי החדר, ככל שהחדר מצוי ביחידת אירוח ואינו מהווה יחידת אירוח עצמאית. יחידת האירוח כוללת את המתקנים המשותפים להלן.
     7. **"המתקנים המשותפים" -** יתר חלקי הדירה שמחוץ לחדר, לרבות מטבח, שירותים, חדר כניסה וכיו"ב.
     8. "**השטחים הציבוריים**" – שטחי המעונות המצויים מחוץ לדירה בה מצוי החדר, לרבות מסדרונות, חדרי מדרגות, לובי, מדשאות וכיו"ב שטחים פתוחים הנתונים לשימוש המשתמשים במתחם המעונות.
     9. **"התקנון"** – תקנון מעונות הסטודנטים כפי שיהיה מצוי אצל מנהל מתחם המעונות מטעם המפעיל, ולרבות כל עדכון ו/או תיקון של התקנון.
     10. "**המוסד**" – מוסד המספק שירותי השכלה בישראל.
     11. "**סטודנט/ית**" – מי שרשום/ה כסטודנט/ית במוסד, ואשר זכאי/ת להחזיק בכרטיס תלמיד בר-תוקף, ולהוציא מי ש: הורחק/ה מלימודים במוסד, בין לצמיתות ובין לתקופה מוגדרת, ומי שהפסיק/ה את הלימודים במוסד בפועל.
     12. "**הציוד והריהוט**" – הציוד והריהוט המצויים בחדר אשר יועמד לשימוש הסטודנט/ית, לרבות ציוד וריהוט המצויים בדירה, וכן ציוד וריהוט המפורטים בנספח המצורף לכתב הרשאה זה, ואשר מסומן כ**נספח א'**.
     13. "**תקופת ההרשאה**" – תקופת ההרשאה הנקובה בסעיף 4 לכתב הרשאה זה.

**מטרת ההרשאה**

* 1. מטרתו של כתב הרשאה זה הינו הגדרת זכות ההרשאה לעשיית שימוש בחדר ע"י הסטודנט/ית בלבד, ולצרכי אירוח (מגורים) בלבד.
  2. זכות ההרשאה אינה כוללת אפשרות לעשיית שימוש למטרה אחרת.
  3. זכות ההרשאה להתגורר בחדר ו/או בדירה, לפי המקרה, הינה למשך תקופת ההרשאה בלבד, והינה כפופה להוראות כתב הרשאה זה, ולעמידת הסטודנט/ית בהוראות התקנון.
  4. הסטודנט/ית מבהיר/ה כי זכויותיו/ה מכח כתב הרשאה זה הינן של בר/ת-רשות בלבד, לתקופה מוגדרת, וכי זכויות אלו ניתנות לביטול בהתאם להוראות כתב ההרשאה ו/או הוראות התקנון.
  5. הסטודנט/ית מצהיר/ה ומתחייב/ת בזאת כי הינו/ה כפוף/ה לחובות, למגבלות ולתנאים האמורים בכתב הרשאה זה ו/או בתקנון.
  6. הסטודנט/ית מצהיר/ה ומאשר/ת כי הובהר לו שמתחם המעונות הינו מתחם חדש, אשר נבנה ואוכלס לציבור הסטודנטים לאחרונה, בשנת 2015, וכי במתחם (לרבות בשטחי המבנים, יח"ד, החדרים והשטחים הציבוריים) מתקיימות מעת לעת עבודות תיקונים, ו/או התאמת תשתיות ו/או במסגרת אחריות קבלן לתקופת בדק. וכי הינו/ה מתקשר/ת בכתב הרשאה זה מתוך ידיעה והסכמה כי עבודות אלו עשויות להתקיים במשך כל תקופות היממה (אף כי המכללה פועלת כי עבודות אלו תיעשנה במהלך שעות היום, ככל הניתן) ובמהלך שנה"ל.

**תקופת ההרשאה**

* 1. ההרשאה לעשיית שימוש בחדר ו/או בדירה, לפי המקרה, לרבות שימוש סביר בציוד, בריהוט, במתקנים המשותפים ובשטחים הציבוריים, הינה למשך תקופה של 12 חודשים (ובמילים: שנים עשר חודשים), אשר תחילתה ביום 01.10.2022 וסופה ביום 30.9.2023.
  2. המפעיל יהא רשאי להביא לסיומו המוקדם של כתב הרשאה זה, מכל סיבה שהיא ולפי שיקול דעתו הבלעדי, בכפוף למתן הודעה מוקדמת מראש, בת 10 ימים, על כוונתו לעשות כן. במקרה של הפרה יסודית יהא רשאי המפעיל להביא לסיומו המוקדם והמיידי של כתב הרשאה זה. הובא כתב הרשאה זה לידי סיום מוקדם, ייחשב הסיום המוקדם כתום תקופת ההרשאה.
  3. הסטודנט/ית י/תהא רשאי/ת לסיים את זכות ההרשאה לעשיית שימוש בחדר ביוזמתו/ה, במהלך תקופת ההרשאה, בכפוף לכך כי י/תפעל להעמדת סטודנט/ית (אשר אינו/ה עושה שימוש בחדר במעונות) אשר י/תיכנס לנעליו/ה וי/תיקח על עצמו/ה את מלוא ההתחייבות נשוא כתב הרשאה זה, ובכפוף לכך כי הסטודנט/ית החלופי/ת י/תאושר, בכתב ומראש, ע"י המפעיל, לרבות תוך המצאת הבטוחות הרלוונטיות.

מוסכם כי במקרה, כאמור, הסטודנט/ית י/תשלם את אשר הוא/היא מחוייב/ת לו עד ליום ביצוע ההחלפה בפועל, ומאותו מועד ישולמו יתר התשלומים ע"י הסטודנט/ית החלופי/ת. מובהר כי לא תבוצע החלפה, אלא לאחר קבלת אישור המפעיל לזהות הסטודנט/ית החלופי/ת.

לא הועמד סטודנט/ית חלופי/ת אשר אושר/ה לכך ע"י המפעיל, י/תחוייב הסטודנט/ית בתשלום מלוא דמי ההרשאה עד לתום תקופת ההרשאה, אפילו במקרה בו פונה החדר על-ידו/ה לפני כן.

* 1. במקרה בו הובא כתב הרשאה זה לידי סיום ע"י המפעיל – מכח סמכותו עפ"י הוראות כתב הרשאה זה, לא י/תהא זכאי/ת הסטודנט/ית לפיצוי ו/או תשלום מכל מין וסוג שהוא.

**התחייבות המפעיל**

* 1. המפעיל מתחייב להעמיד את החדר לשימוש הסטודנט/ית, כשהוא מרוהט ומאובזר כמפורט ב**נספח א'**, ומצוי במצב תקין ונקי.
  2. המפעיל מתחייב לאפשר לסטודנט/ית לעשות שימוש סביר והולם במתקנים המשותפים ו/או בשטחים הציבוריים, בכפוף לאי-הפרת הוראות התקנון לעניין זה ולזכותם של יתר המצויים בהם לעשות שימוש מקביל בהתאם לתנאים המפורטים בכתב הרשאה זה.
  3. המפעיל מתחייב לתקן כל נזק אשר ייגרם לחדר ו/או לדירה ו/או לריהוט ו/או לציוד המצויים בהם, בתוך זמן סביר מהמועד בו נודע לו עליו.

**הצהרות הסטודנט/ית**

* 1. הסטודנט/ית מצהיר/ה כי הוא/היא מודע/ת למיקום מתחם המעונות ומיקום החדר בו, כי הינו/ה מודע/ת לאפשרויות השימוש בחדר בהתאם להוראת כתב הרשאה זה, וכי מצא/ה אותם מתאימים לשביעות רצונו/ה המלאה, לצרכיו/ה ומטרותיו/ה.
  2. זכות ההרשאה כפופה להיות הסטודנט/ית – סטודנט/ית מן המניין אשר זכאי/ת להחזיק בכרטיס תלמיד בר-תוקף במוסד. מוסכם כי במקרה בו יחול שינוי במעמד הסטודנט/ית, באופן בו הוא/היא י/תחדל להיות סטודנט/ית מכל סיבה שהיא עוד בטרם תום תקופת ההרשאה, רשאי המפעיל להביא כתב הרשאה זה לידי סיום מיידי. אין באמור לעיל בכדי לגרוע מאחריות הסטודנט/ית לתשלום בפועל של דמי ההרשאה, וכן כל תשלום אחר עפ"י כתב הרשאה זה, עד למועד אשר ייקבע ע"י המפעיל כמועד לפינוי החדר ע"י הסטודנט/ית.
  3. הסטודנט/ית מצהיר/ה כי ידוע לו/ה שזכות ההרשאה הינה אישית, ואינה ניתנת להעברה.
  4. הסטודנט/ית מצהיר/ה כי ידוע לו/ה שזכות ההרשאה ניתנה לו/ה בכפוף לזכותו של המפעיל לשנות, מעת לעת, בהתאם לצרכי התפעול והניהול, במהלך תקופת ההרשאה, את אפשרויות השיבוץ במתחם המעונות, ולהעביר את הסטודנט/ית מחדר לחדר, באותו מבנה או במבנה אחר במתחם המעונות, וזאת בהתראה מוקדמת מראש בת 96 שעות (4 יממות).
  5. הסטודנט/ית מצהיר/ה כי ידוע לו/ה שבתקופת ההרשאה יבוצעו במתחם המעונות עבודות בניה ו/או שיפוצים ו/או תחזוקה בהיקף נרחב, ולא תהא לו/ה כל טענה כלפי המפעיל ו/או המכללה (לרבות מי מטעמם) בנוגע לאי-נוחות ו/או מטרדי רעש ו/או לכלוך ו/או אבק וכיו"ב.
  6. מוסכם כי ככל שהחדר ו/או הדירה אשר הועמדו לשימוש הסטודנט/ית מצויים בחדר ביטחון ו/או מרחב מוגן קומתי ו/או ממ"ד, הרי שבתקופת חירום ו/או במקרה של צורך בכניסה למרחב מוגן (לרבות עקב רעידת אדמה, אירוע בטחוני מקומי, אזעקה, וכיו"ב אירועים בהתאם להנחיות פיקוד העורף ו/או המפעיל) י/תידרש הסטודנט/ית לפנות את החדר ו/או הדירה וי/תועבר לחדר אירוח אחר ו/או י/תהא מחוייב/ת לאפשר מתן זכות גישה ושימוש לסטודנטים אחרים, הכל בכפוף להוראות מטעם המפעיל.

מובהר כי במקרה של תרגול יזום ע"י המפעיל, המדמה תקופת חירום, י/תהיה מחוייב/ת הסטודנט/ית אשר לשימושו/ה הועמד החדר ו/או הדירה ואשר מצויים בחדר ביטחון ו/או מרחב מוגן ו/או ממ"ד, להשתתף בתרגיל ולהישמע להנחיות המפעיל (לרבות מתן זכות גישה ושימוש לסטודנטים אחרים, כחלק מהתרגול היזום).

במקרה של שימוש בחדר ו/או הדירה כאמור, י/תהא זכאי/ת הסטודנט/ית לקיזוז (מתוך דמי ההרשאה) של סך בשיעור היחסי של יום/לחודש (קרי 1/30 או לפי היקף החודש) בגין כל יממה בה ייעשה שימוש בחדר ו/או הדירה כאמור. מובהר כי סך זה מהווה את מלוא הסך, המלא, הסופי והמוחלט (לרבות בגין אי-נוחות, פיצוי מוסכם וכיו"ב) לו י/תהא זכאי/ת הסטודנט/ית. סעיף זה הינו סעיף מהותי ויסודי ומודגש בזאת בפניו/ה.

* 1. הסטודנט/ית מצהיר/ה ומתחייב/ת לשמור על תקינות החדר, הדירה, הציוד, הריהוט, המתקנים המשותפים, השטחים הציבוריים, וי/תימנע מגרימת כל נזק ו/או קלקול בהם.
  2. הסטודנט/ית מאשר/ת בזאת כי ידוע לו/ה שאם י/תהיה מעורב/ת, במישרין או בעקיפין, במעשה פלילי או יוגש נגדו/ה כתב אישום או י/תורשע בהליכים משמעתיים בגין מעשה שיש בו הפרת סדר ו/או התנהגות בלתי הולמת, יהא רשאי המפעיל לסיים כתב הרשאה זה סיום מיידי.
  3. הסטודנט/ית מאשר/ת כי התקנון והוראותיו מוכרות לו/ה, מקובלות עליו/ה, וכי הינו/ה מתחייב/ת למלא אחר הוראות התקנון. לסטודנט/ית ידוע כי אי-עמידה בהוראות התקנון תיחשב כאי-עמידה בהוראות כתב הרשאה זה, על הכרוך בכך.

**דמי ההרשאה**

* 1. הסטודנט/ית מתחייב/ת לשלם למפעיל, תמורת זכות ההרשאה כמפורט בכתב הרשאה זה, דמי הרשאה חודשיים בסך של ..................₪ (ובמילים: .......................... ₪ ), כולל מע"מ כדין ומדי חודש, למשך תקופת ההרשאה (להלן: "**דמי ההרשאה**").
  2. דמי ההרשאה ישולמו מדי חודש בחודשו מראש ב-1 לכל חודש במהלך תקופת ההרשאה.
  3. דמי ההרשאה יהיו צמודים למדד, באופן בו אם יתברר במועד כל תשלום של דמי ההרשאה כי המדד החדש עלה על המדד הבסיסי, ישולמו דמי ההרשאה כשהם מוגדלים בשיעור עליית המדד החדש לעומת המדד הבסיסי. בכתב הרשאה זה –

|  |  |
| --- | --- |
| **"המדד" -** | מדד המחירים לצרכן (כולל ירקות ופירות) המתפרסם ע"י הלשכה המרכזית לסטטיסטיקה. |
| **"המדד הבסיסי" -** | המדד האחרון הידוע במועד חתימת כתב הרשאה זה, הוא מדד חודש אוגוסט 2020, כפי שפורסם בחודש ספטמבר 2020. |
| **"המדד החדש" -** | המדד האחרון שיהיה ידוע לפני סילוקו בפועל של כל תשלום. |

* 1. דמי ההרשאה כוללים אך ורק את התשלום בגין זכות ההרשאה לעשיית שימוש בחדר (על הכרוך השימוש הכרוך בכך ביחס לדירה ו/או למתקנים המשותפים ו/או לשטחים הציבוריים), בהיקף ובאופן אשר יסופקו לפי שיקול דעתו הבלעדי של המפעיל.
  2. דמי ההרשאה ישולמו עבור מלוא תקופת ההרשאה, אפילו במקרה בו לא י/תעשה שימוש בחדר ו/או בדירה ע"י הסטודנט/ית במשך תקופת ההרשאה (מכל סיבה שהיא, לרבות אלו המנויות בהוראות כתב הרשאה זה).
  3. הסטודנט/ית מורה בזאת, במעמד חתימת כתב הרשאה זה, על תשלום דמי ההרשאה והתשלומים הנוספים בגין שירותים אשר התשלום בגינם אינו כלול בדמי ההרשאה (לרבות כמפורט בסעיף 8 להלן), באופן של הוראת קבע בלתי חוזרת, כדלקמן:
     1. באופן של הוראת קבע בנקאית, כפי שתיחתם על-ידי הסטודנט/ית בטופס הוראה לחיוב חשבון.
     2. באופן של הוראת קבע באשראי, כפי שתיחתם על-ידי הסטודנט/ית בטופס התחייבות לתשלום לשנה"ל התשפ"ב.

לצורך כך הסטודנט/ית י/תמלא את הפרטים בטופס המצורף כ**נספח ד'** לכתב הרשאה זה.

* 1. הסטודנט/ית מתחייב/ת לפעול לכך כי בכל אחד מהמועדים הקבועים לתשלום דמי ההרשאה והתשלומים הנוספים כאמור בכתב הרשאה זה, תיוותר בחשבונו/ה הנ"ל (הנקוב בסעיף 7.6 לעיל) יתרה כספית מספקת על מנת שהבנק של הסטודנט/ית יוכל יהיה למלא אחר ההוראה הבלתי חוזרת לתשלום בשלמות ובדייקנות. הסטודנט/ית מתחייב/ת כי במקרה בו לא תישמר בחשבונו/ה יתרה כאמור, י/תפעל לגרום כי הבנק ימלא אחר ההוראה הבלתי חוזרת כאמור.
  2. מוסכם בזאת כי תשלום דמי ההרשאה בהיקף ובמועד האמורים בסעיפים 7.1-7.2, הינו תנאי יסודי לכתב הרשאה זה במקרה בו יופר תנאי יסודי זה יהא זכאי המפעיל להביא כתב הרשאה זה לידי סיום מיידי.
  3. מובהר, מוצהר ומוסכם בזאת ע"י הסטודנט/ית כי במקרה בו הובא כתב הרשאה זה לידי סיום ע"י המפעיל – מכח סמכותו עפ"י הוראות כתב ההרשאה, לא י/תהא זכאי/ת הסטודנט/ית לפיצוי ו/או תשלום מכל מין וסוג.

**מסים ותשלומים אחרים**

* 1. מובהר כי **בנוסף** לדמי ההרשאה כאמור לעיל, יגבה המפעיל אחת לחודש תשלומים נוספים (בתוספת מע"מ כחוק) בגין שירותים שונים המסופקים במעונות ו/או בגין מיסים שונים, כגון חשמל וכיו"ב שירותים כפי שיסופקו, וזאת כמפורט להלן. למען הנוחות יצוין כי העלויות בגין השירותים הנוספים הינן כדלקמן:
     1. חשמל – בהתאם לשיעור בו יחוייב המפעיל בגין היקף צריכת דירת הסטודנט/ית (לפי מונה חשמל).
     2. ניהול בית (ועד בית) –100 ₪ לחודש.
     3. עלות בגין שירותים נוספים אשר יסופקו במתחם המעונות ע"י המפעיל ו/או ע"י גופים ו/או רשויות (כגון כבלים, שירותים אחרים ככל שיהיו וכיו"ב חיובים ואגרות). מוסכם כי ביחס לשירותים התלויים במפעיל תועבר הודעה בכתב לסטודנט/ית לפחות 30 יום בטרם החיוב בגינם, אשר תכלול הן את סוג השירותים והן את עלותם, והסטודנט/ית י/תחויב בגינם בהתאם לחלקו/ה היחסי במבנה.
  2. גביית התשלומים הנוספים כאמור לעיל תבוצע ע"י המפעיל באמצעות הוראת כאמור בסעיף 7.6 להלן, ביום ה-1 לכל חודש קלנדרי.
  3. גובה התשלומים הנוספים בגין חשמל יקבע בהתאם לדו"חות ומדידות אשר יתקבלו בגין הצריכה בחודש הקודם ובחלוקה שווה למספר השותפים בדירה, לפי העניין.
  4. ככל שהדבר יתאפשר, יעביר המפעיל דו"ח המפרט את גובה התשלומים כאמור קודם למועד החיוב בהוראות הקבע, אולם כל עיכוב ו/או אי-קבלת דו"ח בגין החיוב בתשלומים כאמור, לא יהווה בשום מקרה עילה לאי תשלום ו/או לדחייה כלשהי בתשלום זה.
  5. הסטודנט/ית י/תשלם במועד ובמלואם את כל התשלומים שתשלומם מוטל עליו/ה כאמור. מבלי לפגוע בחובה האמורה, בכל מקרה של פיגור בתשלום י/תשא הסטודנט/ית גם בכל הקנסות והריביות ויתר ההוצאות שיוטלו בגין הפיגור (ככל שיוטלו).
  6. הסטודנט/ית מתחייב/ת להציג בפני המפעיל ו/או המכללה, מעת לעת ולפי דרישה, את כל הקבלות ו/או האישורים המעידים כי שולמו על-ידו/ה לרשויות ולגופים השונים מלוא התשלומים החלים עליו/ה.

**התחייבות כלליות ביחס לשימוש במתחם המעונות**

* 1. הסטודנט/ית מתחייב/ת לא להתקין מנעול ביטחון ו/או מנעול חלופי ו/או סוגר אחר ו/או לנעול באופן אחר את החדר ו/או הדירה, פרט לנעילה באמצעות מפתח אשר יסופק ע"י המפעיל. המפעיל יהא רשאי להסיר באופן מיידי כל מנעול ו/או סוגר, ככל שהותקן בניגוד לאמור.
  2. הסטודנט/ית מתחייב/ת לא לשנות את מיקום הריהוט ו/או הציוד המצויים במתחם המעונות, לרבות בחדר ו/או בדירה, כפי שהיו מצויים במועד כתב הרשאה זה, אלא אם ניתן לכך אישור מפורש ובכתב מטעם המפעיל.
  3. הסטודנט/ית מתחייב/ת לא להכניס לחדר ו/או לדירה ו/או למתחם המעונות ריהוט נוסף, אלא אם נתקבל לכך אישור מפורש ובכתב מטעם המפעיל.
  4. הסטודנט/ית מתחייב/ת לא להכניס לחדר ו/או לדירה ו/או למתחם המעונות ציוד המופעל בגז (לרבות כיריים, תנור חימום, גזיה וכיו"ב) ו/או ציוד חשמלי (לרבות רדיאטור ו/או תנור חימום לחורף), ובפרט ציוד ללא תו תקן ישראלי וחיבור תקני, אלא אם נתקבל לכך אישור מפורש ובכתב מטעם המפעיל.
  5. הסטודנט/ית מתחייב/ת לשמור על הסדר, הניקיון והשקט בחדר ובדירה, במתקנים המשותפים ובשטחים הציבוריים, וי/תימנע מכל פעילות העלולה להפריע את מנוחת השכנים במתחם המעונות והבאים בשעריו.
  6. הסטודנט/ית מתחייב/ת שלא לגרום במתחם המעונות להפרת הוראות החוק ו/או להפרת סדר ו/או הסתה ו/או פגיעה בכבודו של אדם ו/או ברגשות הציבור.
  7. הסטודנט/ית מתחייב/ת לשמור על המראה האסתטי של המעונות, ולהימנע מעשיית שימוש במתקנים המשותפים ו/או בשטחים הציבוריים, לרבות תליית כביסה והנחת ציוד ו/או ריהוט, באופן הפוגע, לפי שיקול דעתו הבלעדי של המפעיל, במראה האסתטי של המעונות.
  8. הסטודנט/ית מתחייב/ת לדווח למפעיל על כל מחלה מדבקת או מחלה המרתקת אותו למיטה למשך פרק זמן של 48 שעות.
  9. הסטודנט/ית מתחייב/ת לא להחזיק במעונות בעלי חיים למיניהם.
  10. הסטודנט/ית מתחייב/ת לא להכניס למבני המעונות (להבדיל מהשטחים הציבוריים אשר מגודרים ואשר מצויים מחוץ למבני המעונות עצמם) אופניים, אופנוע וכל כלי רכב אחר.
  11. הסטודנט/ית מתחייב/ת לא להחזיק במעונות כלי נשק מכל מין וסוג אלא אם קיבל לכך הרשאה מפורשת ובכתב מטעם קב"ט/יועץ הביטחון של המכללה במעונות, **ובנוסף** בכפוף לאישור מפורש ובכתב מטעם המפעיל. סטודנט/ית אשר יהא מעוניין/ת להחזיק כלי נשק כאמור (בכפוף לאישור מטעם קב"ט/יועץ הביטחון והמפעיל כאמור) יחוייב בהתקנת כספת ייעודית בחדר (על-חשבונו ובאחריותו הבלעדית).
  12. הסטודנט/ית מתחייב/ת לא לקיים במעונות משחקי מזל, הימורים, סביאת אלכוהול, שימוש בסמים מכל מין וסוג, לא להרשות שימושים כאמור בחדר ו/או בדירה ו/או במעונות, ולאפשר בכל עת ביקורת מטעם המפעיל, בחדר ו/או בדירה ו/או בכל שטח המצוי במתחם המעונות, על מנת לאפשר סתירת חשש לשימוש פסול כאמור.
  13. הסטודנט/ית מתחייב/ת לשמור על הוראותיו של המפעיל ולאפשר לו או לאחרים מטעמו, להיכנס בכל עת לדירה ו/או לחדר על מנת לבדוק את מצב החדר ו/או הדירה ו/או הרהיטים ו/או הציוד המצויים בהם, וכן לבצע תיקונים ושינויים בחדר ו/או בדירה ו/או ברהיטים ו/או בציוד, לרבות החלפה ו/או הוצאה ו/או תיקון.
  14. הסטודנט/ית מתחייבת שלא להלין, ולא לאפשר לינה של, אורח/ת/ים (לעניין זה, גורמים שאינם בעלי הרשאת שימוש מטעם המפעיל), אלא אם ניתנה לכך רשות בכתב מטעם המפעיל, אשר תכלול את זהות האורח/ת/ים. למען הסדר הטוב יצויין כי בכפוף לאישור בכתב מטעם המפעיל, תתאפשר שהות של בן/בת זוג אשר אינם סטודנטים במכללה, ובלבד כי נושא זה הובא לבדיקה בפני המפעיל וניתנה לכך רשות (אישור בכתב) מטעמו.
  15. לסטודנט/ית ידוע כי אי-עשיית עשיית שימוש בחדר ו/או בדירה, לרבות עקב היעדרות, אינם פוטרים את הסטודנט/ית מהתחייבויותיו/ה נשוא כתב הרשאה זה.

**שינויים ותיקונים**

* 1. אין לבצע כל שינוי בחדר ו/או בדירה ו/או במתקנים המשותפים ו/או בשטחים הציבוריים.
  2. כל שינוי שהוא, פנימי ו/או חיצוני בחדר ו/או בדירה, ובכלל זה שינוי חלק מהחדר ו/או מהדירה, ו/או מתקן ממתקניהם ו/או שינוי ו/או שיפוץ כל ציוד ו/או ריהוט המצוי בהם, כפוף להסכמת המפעיל - מראש ובכתב.
  3. אין לסייד, להדביק, לחורר או לקדוח בקירות, ללא אישור מפורש ובכתב מטעם המפעיל.
  4. אין לבצע תיקונים ו/או טיפול מכל מין וסוג בבעיות חשמל, אינסטלציה וגז במתחם המעונות. המפעיל הינו הגורם הבלעדי המוסמך לכך, ויש ליידעו לגבי כל בעיה כאמור, בהקדם האפשרי.

**החזקת החדר והשימוש בו**

* 1. הסטודנט/ית מתחייב/ת להשתמש בחדר ו/או בדירה באופן זהיר וסביר ולשמור על ניקיונם ולשאת בכל ההוצאות הכרוכות בכך. מבלי לגרוע מכלליות האמור לעיל מתחייב/ת הסטודנט/ית כדלקמן:
     1. להחזיק באופן שוטף במשך כל תקופת ההרשאה את החדר ו/או הדירה ואת המערכות הקיימות בהם במצב טוב ותקין, למעט בלאי סביר עקב שימוש רגיל ובהתאם למטרות השימוש בחדר.
     2. להשתמש בחדר ו/או בדירה שימוש רגיל וסביר התואם את מטרת ההרשאה.
     3. בכפוף לאמור לעיל, לא לעשות כל פעולה או מחדל אשר יש בהם כדי לפגוע בחדר ו/או בדירה ו/או במערכותיהם ו/או במתקניהם ו/או במחוברים להם.
  2. הסטודנט/ית י/תהיה חייב/ת, עד לתקרה של 5,000 ₪, בעלויות התיקון (כפי שתדווחנה לו/לה ע"י המפעיל לאחר התיקון) של כל נזק וקלקול אשר יגרמו לחדר ו/או לדירה, למערכותיהם ולמתקנים המותקנים בהם, הנובעים משימוש שאינו רגיל ו/או רשלני על-ידו/ה או ע"י ברי רשותו/ה, וזאת מבלי לגרוע מעצם אחריותו ו/או חבותו ביחס ליתר העלויות.
  3. פגם או קלקול שיגרמו עקב מעשה או מחדל של המפעיל ו/או עקב בלאי שנגרמו כתוצאה משימוש סביר ואשר מונעים את השימוש הסביר בחדר ו/או בדירה, יתוקנו על-ידי המפעיל תוך זמן סביר לאחר שהסטודנט/ית נתן למפעיל הודעה על התגלות הפגם או הקלקול כאמור.
  4. הסטודנט/ית מתחייב/ת כי הוא/היא לא י/תעשה בחדר ו/או בדירה וגם/או בכל חלק מהם, כל דבר העלול להוות מפגע או מטרד או לגרום נזק או אי נוחות למפעיל ו/או למכללה ו/או למתחם המעונות ו/או לשוהים בהם ו/או למתארחים בהם.
  5. הסטודנט/ית מתחייב/ת לא להתקין ולא לצייר כל איורים, שלטים, סימנים, או אמצעי פרסום כלשהם על כל חלק של מתחם המעונות, לרבות בחדר ו/או בדירה ו/או במבנים ו/או תשתיות.
  6. הסטודנט/ית מתחייב/ת לא להעמיד מחוץ לחדר ו/או לדירה חפצים ו/או אשפה מכל מין וסוג, ולא להשתמש בשטחים מחוץ לחדר ו/או לדירה לכל מטרה שהיא. הפר/ה הסטודנט/ית התחייבות זו יהיה המפעיל רשאי לסלק את הפריטים שיונחו, על חשבון הסטודנט/ית.
  7. הסטודנט/ית י/תעשה שימוש לשם גישה לחדר ו/או לדירה אך ורק בדרכי הגישה המיועדים לכך, וי/תחנה כלי רכב וכלי הובלה אך ורק במקומות המיועדים לכך, בכפוף לקבלתו רישיון או אישור בכתב לכך מטעם המפעיל.

1. **השבת החדר למפעיל**
   1. הסטודנט/ית מתחייב/ת כי מיד עם תום תקופת ההרשאה (לרבות בסיומה המוקדם של ההרשאה), י/תמסור את החזקה ואת המפתחות לחדר ולדירה ואת כל אשר היה מצוי בהם במועד תחילת תקופת ההרשאה, כשהם נקיים מכל אדם או חפץ השייכים לו/ה, וכשהם במצב טוב ותקין כפי שנמסרו לשימושו/ה.
   2. מובהר כי בגין כל יום איחור בפינוי החדר ו/או הדירה, י/תחוייב הסטודנט/ית בסך של 200 ₪, וזאת מבלי לגרוע מכל זכות ו/או סעד העומדים למפעיל עפ"י דין ו/או עפ"י כתב הרשאה זה.
   3. הסטודנט/ית אחראי/ת לכל נזק ו/או פגיעה ו/או אובדן אשר נגרמו לחדר ו/או לדירה ו/או לציוד ו/או לריהוט ו/או למתקנים הכלולים בהם, שנגרמו שלא עקב שימוש רגיל, וי/תחוייב בתשלום למפעיל בגין כל סכום נזק ו/או פגיעה ו/או אובדן (עד לתקרה כאמור, בהיקף של 5,000 ₪), עפ"י הודעת החיוב הכספי אשר תועבר מטעם המפעיל כאמור. התשלום ייעשה ע"י הסטודנט/ית בתוך 14 יום מיום שהועברה הודעת החיוב הכספי כאמור.
   4. מוסכם כי במקרה בו בתום תקופת ההרשאה (לרבות בסיומה המוקדם של ההרשאה) לא מסר/ה הסטודנט/ית את החזקה ואת המפתחות לחדר ולדירה, כשהם נקיים מכל חפצי/ה כמפורט בסעיף 12.1 לעיל, יהא רשאי המפעיל – עפ"י ההסמכה ויפוי הכח הבלתי חוזר הניתנים לו בזאת – להיכנס לחדר ולדירה, להוציא מהם את חפצי הסטודנט/ית, ולאחסנם במקום אשר ימצא לנכון, מבלי שהמפעיל ו/או מי מטעמו יהא אחראי לאובדן ו/או נזק העלולים להיגרם במהלך העברת החפצים ו/או בתקופת אחסונם. בגין כל יום של אחסון החפצים י/תחוייב הסטודנט/ית בסך של 45 ₪. בגין אובדן המפתחות י/תחוייב הסטודנט/ית בסך של 120 ₪.
   5. הסטודנט/ית לא י/תהא רשאי/ת להמחות את זכות ההרשאה, לרבות זכות עשיית שימוש בחדר ו/או בדירה ו/או נשוא התחייבויותיו/ה, ללא שנתקבל לכך, בכתב ומראש, אישור המפעיל.
2. **ציוד וריהוט בחדר ובדירה**
   1. הסטודנט/ית מצהיר/ה כי בדק/ה את רשימת הריהוט ואת פריטי הציוד המצויים בחדר ובדירה, ומצאם במצב תקין ומתאימים לשביעות רצונו/ה המלאה, לצרכיו/ה ולמטרותיו/ה.
   2. הסטודנט/ית מתחייב/ת לשמור על הציוד והריהוט בחדר ו/או בדירה במצב טוב ותקין במשך כל תקופת ההרשאה ולא להוציא כל ציוד ו/או ריהוט מהחדר ו/או מהדירה, אלא בכפוף לכך שנתקבל לכך אישור מראש ובכתב מהמפעיל.
   3. הסטודנט/ית מתחייב/ת לפצות את המפעיל בגין כל נזק שיהיה לציוד ו/או לריהוט עקב שימושו בהם כאמור, למעט נזק הנובע מבלאי סביר.
   4. הסטודנט/ית מתחייב/ת בזאת כי עם סיום תקופת ההרשאה, מכל סיבה שהיא, י/תחזיר את הציוד והריהוט למפעיל כפי שקיבלם בתחילת תקופת ההרשאה, למעט בלאי סביר.
3. **אחריות לנזקים ולרכוש**
   1. מוסכם ומוצהר בזאת כי המפעיל ו/או המכללה (לרבות כל גורם מטעמם) לא יהיו אחראים לכל נזק ו/או אובדן רכוש אישי של הסטודנט/ית, לרבות עקב נזק ו/או אובדן ו/או גניבה, וכי הסטודנט/ית פוטרם בזאת מכל אחריות כאמור.
   2. הסטודנט/ית י/תהיה האחראי/ת הבלעדי לכל תכולת החדר ו/או הדירה וכן לרכושו/ה האישי, ומתחייב/ת שלא להזניחו/ם ולשמור עליו/הם כבבת-עינו/ה, על אחריותו וחשבונו.
   3. הסטודנט/ית י/תהיה אחראי/ת, ויחוייב בגין אחריותו זו עד לתקרת סכום של 5,000 ₪, לכל הנזקים ו/או האובדנים מכל מין וסוג אשר ינבעו מהשימוש שייעשה על-ידו/ה ו/או מי מטעמו/ה ואשר יגרמו לחדר ו/או לדירה ו/או לציוד ו/או לריהוט ו/או למתקנים המשותפים ו/או לשטחים הציבוריים ו/או למפעיל ו/או לאדם כלשהו אשר ימצא בהם, לרבות ומבלי לגרוע מכלליות האמור, כל נזק גוף ו/או רכוש של כל מי שימצא בזמן כלשהו במעונות, למעט אם הנזק כאמור נגרם על-ידי מעשה ו/או מחדל אשר המפעיל אחראי לו על-פי הדין.
   4. מבלי לגרוע מהאמור בסעיף 14.3, מוסכם כי במקרה של נזק ו/או אובדן ו/או גניבה (חלקם או כולם), אשר נגרמו בזדון ע"י הסטודנט/ית ו/או מטעמו, לא תוגבל אחריותו של הסטודנט/ית בגינם (חלקם או כולם) לתקרת סכום כלשהי, וחבותו תהא בהתאם להיקף הנזק ו/או אובדן ו/או גניבה שנגרמו (חלקם או כולם).
4. **זכות המפעיל להיכנס לחדר ו/או לדירה**
   1. מבלי לגרוע מזכויותיו של המפעיל עפ"י כל דין ו/או מכח כתב הרשאה זה, מובהר ומוסכם בזאת כי למפעיל תהיינה גם הזכויות כדלקמן:
      1. להיכנס לחדר ו/או לדירה בכל זמן מתקבל על הדעת, על מנת לבדוק אם מתקיימים תנאי כתב ההרשאה, לאחר הודעה ותיאום מראש.
      2. להיכנס לחדר ו/או לדירה בכל זמן מתקבל על הדעת, לאחר הודעה ותיאום מראש, ולבצע בתחום החדר ו/או הדירה תיקונים ו/או שיפוצים ו/או בנייה ו/או אחזקה הנדרשים לדעת המפעיל לחדר ו/או לדירה ו/או לצרכי המבנה, לרבות חלקים מהם.
      3. להיכנס לחדר ו/או לדירה בכל זמן מתקבל על הדעת, לצורך פינוי החדר ו/או הדירה ו/או החלפת המנעול ו/או נעילת החדר ו/או הדירה ו/או הוצאת חפצי ו/או רכוש הסטודנט/ית ואחסונם במחסן חיצוני (מחוץ לדירה), ו/או נקיטה בכח סביר לשם ביצוע הפעולות האמורות.
      4. להיכנס לחדר ו/או לדירה בתקופת חירום ו/או בעת תרגול חירום, לצורך, בין השאר, ביצוע פעולות של הצלת חיי אדם ו/או רכוש, וכן התאמתם לשהייה של סטודנטים לתקופת חירום, לרבות (במידת הצורך, לפי שק"ד המפעיל) תוך הוצאת חפצי ו/או רכוש ואחסונם במחסן ייעודי מתאים.
5. **היעדר זכויות במקרקעין ואי-תחולת חוקי הגנת הדייר** 
   1. הוסכם והוצהר בזאת כי שום דבר בכתב הרשאה זה אינו מקנה, ולא יפורש כמקנה, לסטודנט/ית זכות כלשהי, מכל מין וסוג, במקרקעי המעונות.
   2. מובהר כי שהות הסטודנט/ית במתחם המעונות (לרבות בחדר ובדירה) כפופה להוראות כתב הרשאה זה ו/או להוראות המפעיל, וככל שהמפעיל יורה על פינוי הסטודנט/ית, מתחייב/ת הסטודנט/ית להישמע להוראות המפעיל ולהתפנות ממתחם המעונות באופן מיידי, ולכל היותר בתוך 96 שעות, שאם לא כן יהיה רשאי המפעיל, אך לא חייב, לפעול לפינוי באופן עצמי, והסטודנט/ית י/תחוייב בעלויות אלו.

ככל שהמפעיל יאלץ לעשות כאמור ולנקוט בפעולות עצמאיות לפינוי הסטודנט/ית (לרבות רכוש וציוד), מצהיר/ה הסטודנט/ית כי הוא/היא פוטר/ת את המפעיל וכן את המכללה מכל אחריות לנזק לציוד ולריהוט אשר ייגרמו, ככל שייגרמו, וכי הסטודנט/ית לא י/תהא זכאי/ת לפיצוי כלשהו בגין נזק כאמור.

* 1. מוצהר ע"י הסטודנט/ית כי במידה ולא י/תפעל כמפורט בסעיף 16.2, ייחשב יום הימנעותו/ה בפועל מעשות כן כיום התפיסה שלא כדין, והמפעיל יהא רשאי לפעול בהתאם להוראות החוק בנדון, לרבות סעיף 18 לחוק המקרקעין התשכ"ט-1969.
  2. הסטודנט/ית מצהיר/ה, מתחייב/ת ומאשר/ת בזאת, כדלקמן:
     1. זכות ההרשאה אינה יוצרת, ולא תיצור, יחסי שכירות מכל מין וסוג.
     2. זכות ההרשאה מתייחסת למגורים ב"בית אירוח אחר" כמשמעותו של מושג זה בסעיף 7 (א') לחוק הגנת הדייר (נוסח משולב), התשל"ב-1972.
     3. הוראות חוק הגנת הדייר (נוסח משולב) התשל"ב-1972, לא תחולנה על כתב הרשאה זו ו/או ביחס לכל זכות לה יטען הסטודנט/ית מכח הסכמת המכללה ו/או המפעיל לאפשר לסטודנט/ית לעשות שימוש כלשהו במתחם המעונות.
     4. כי לא שילם/ה דמי מפתח ו/או כל תמורה אחרת, וגם לא התחייב/ה לשלם כאמור, עבור זכות ההרשאה ו/או עצם הסכמת המכללה ו/או המפעיל לאפשר לו/ה את השימוש במתחם המעונות.

1. **בטוחות**
   1. להבטחת עמידת הסטודנט/ית בהתחייבויותיו/ה נשוא כתב הרשאה זה, י/תפקיד הסטודנט/ית במעמד חתימת כתב הרשאה זה, פיקדון ע"ס 1,000 ₪ אשר ישמש הן כדמי התקשרות מוקדמים ("דמי רצינות" לצורך שיריון חדר עבורו/ה) והן (לאחר תחילת התארחותו של הסטודנט/ית במעונות, במסגרת תקופת ההרשאה) כבטוחה נוספת (נוסף לאחרות) להבטחת עמידה בהתחייבויותיו/ה (להלן: "**הפיקדון**"), וכן שטר חוב ע"ס 5,000 ₪, בהתאם לנוסח שטר החוב המצורף כ**נספח ב'** לכתב ההרשאה (להלן: "**שטר החוב**").
   2. הפיקדון ו/או שטר החוב ישמשו את המפעיל ו/או כל גורם מטעמו כבטוחה לכיסוי התחייבויות הסטודנט/ית ו/או לכיסוי על נזק ו/או אובדן בחדר ו/או בדירה ו/או לציוד ו/או לריהוט אשר נגרמו ע"י הסטודנט/ית ו/או ככל שהמפעיל ייאלץ להוציא הוצאה כספית בגין תשלום אשר חל על הסטודנט/ית, וזאת מבלי לגרוע מכל סעד ו/או זכות להם זכאי מפעיל עפ"י הדין.
   3. המפעיל ו/או כל גורם מטעמו יהא רשאי לממש את הפקדון ו/או שטר החוב, חלקו או כולו, באופן מיידי ולפי שיקול דעתו הבלעדי, ככל שהסטודנט/ית לא עמד/ה במועד הנקוב לכך בהתחייבויותיו/ה נשוא כתב הרשאה זה ו/או לכיסוי נזקים ו/או הוצאות, וככל שהמפעיל ייאלץ להוציא הוצאה כספית בגין תשלום ו/או נזק אשר חל על הסטודנט/ית.
   4. במקרה בו הסטודנט/ית יפר את הסכם זה, לרבות הפרה אשר משמעותה אי-עשיית שימוש במעונות, יחולט הפיקדון (המשמש גם כדמי התקשרות לכיסוי העלויות הנובעות מרישום שיריון החדר עבורו/ה), וזאת מבלי לגרוע מכל סעד אחר לו זכאית המכללה ו/או המפעיל.
   5. הפיקדון יוחזר לסטודנט/ית, עד 90 יום מיום סיום כתב הרשאה זה, בכפוף לכך כי לא חולט ו/או מומש (חלקו או כולו) ע"י המפעיל בהתאם להוראות הסכם זה (לרבות סעיפים 17.2, 17.3 ו-17.4 לעיל). מובהר כי הפיקדון לא יישא הפרשי הצמדה ו/או ריבית (מכל מין וסוג) וכי במקרה בו הפיקדון יוחזר לסטודנט/ית כאמור, הוא יוחזר ללא הפרשי הצמדה ו/או ריבית (מכל מין וסוג).
2. **פיגורים בתשלומים**
   1. כל פיגור ע"י הסטודנט/ית בתשלום דמי ההרשאה ו/או כל תשלום אחר לפי כתב הרשאה זה (לרבות בגין תשלומים נוספים ו/או פיצוי בגין נזקים ו/או אחר), יהיה צמוד למדד וישא ריבית לתקופת הפיגור בשיעור של 0.2% לכל שבוע של פיגור (להלן: "**הריבית הנוהגת**"), החל מהמועד לחיוב בתשלומ/ים ועד לתשלומם בפועל.
   2. אין ולא יהיה בהוראות סעיף 18.1 לעיל, כדי לפגוע בזכותו של המפעיל לקבל בנוסף גם כל סעד אחר או נוסף אשר המפעיל זכאי לו מכח כתב הרשאה זה ו/או עפ"י כל דין, בגין פיגור בתשלום כאמור ולא יהיה בקבלת ריבית כאמור משום ויתור מטעם המפעיל על זכותו לסעדים אלה.
   3. מבלי לגרוע מהאמור בסעיפים 18.1 ו-18.2 לעיל, מוסכם בזה כי איחור של עד 10 ימים בתשלום דמי ההרשאה ו/או כל תשלום אחר על-פי כתב הרשאה זה (לרבות חשמל, מים וכיו"ב שירותים כמפורט בכתב הרשאה זה) לא יחשב כהפרה יסודית שלו.
   4. בקרות איחור כאמור בסעיף 18.3, ומבלי לגרוע מכל סעד לו זכאי המפעיל עפ"י דין ו/או מכח כתב הרשאה זה, יהיה רשאי המפעיל, לאחר מתן הודעה מוקדמת של 7 ימים, לפנות את הסטודנט/ית וכל ציוד השייך לו/ה באופן מיידי מהחדר ומהדירה.
3. **הפרות ופיצויים**
   1. סעיפים 3,4,6,7,8,9,10,11,12,13,14,15,16,18 לכתב הרשאה זה הינם תנאים יסודיים והפרת כל אחד מהם לרבות הפרת המועדים והסכומים המדויקים הקבועים בכתב הרשאה זה, תיחשב כהפרה יסודית שלו כולו, אשר בגינה יהא רשאי המפעיל להודיע על סיומה המוקדם של תקופת ההרשאה באופן מיידי.
   2. הפרה שאינה הפרה יסודית, אשר לא תוקנה תוך 7 ימים מיום שנתן המפעיל לסטודנט/ית ארכה בכתב לתקן את ההפרה, תיהפך להפרה יסודית.
   3. כל חובה המוטלת עפ"י כתב הרשאה זה על אחד הצדדים (להלן: "**הצד החייב**") והוא לא מילא אותה במועד הקבוע לקיומה, רשאי הצד המקיים, לקיים את החובה, כולה או מקצתה, במקום הצד החייב ועל חשבון הצד החייב, ובלבד שהצד המקיים ייתן תחילה ארכה בכתב של 7 ימים לצד החייב לקיום החובה. לעניין סעיף זה "קיום חובה" לרבות עשית מעשה או תשלום כסף.
   4. הסטודנט/ית מצהיר/ה כי ידוע לו/ה שאי-קיום הוראות אחד או יותר מהסעיפים הבאים בכתב הרשאה זה: 6 , 7 , 8 , 9 , 11 , 12 , 13 , 15 , 18 (לרבות מניעת זכויות העומדות למפעיל מכח הוראות כתב הרשאה זה ו/או עפ"י כל דין) – תיחשב כהפרת משמעת, וכי המפעיל ו/או המכללה יהיו רשאים לנקוט נגד הסטודנט/ית בסנקציות הקבועות לכך בתקנון המכללה, לרבות סנקציות אקדמיות כגון מניעות מלגשת לבחינת, מניעות מקבלת תעודת סיום, מניעות מלהתקבל לשנת הלימודים הבאה וכיו"ב כמפורט בתקנוני המכללה ו/או המפעיל.
   5. מובהר ומוסכם בזאת כי במקרה בו הורה המפעיל על סיום מוקדם של תקופת ההרשאה, לאור הפרה יסודית של כתב הרשאה זה (כאמור בסעיף 19.1) ו/או עקב הפרת משמעת (כאמור בסעיף 19.4), לא יהיה בכך כדי לפטור את הסטודנט/ית מחובתו כלפי המפעיל לתשלום מלוא דמי ההרשאה ויתרת התשלומים הנוספים למשך כל תקופת ההרשאה היסודית (קרי עד תום תקופת ההרשאה היסודית הנקובה בסעיף 4.1 לעיל).
   6. הסטודנט/ית מצהיר/ה ומתחייב/ת לעמוד בהוראות כתב הרשאה זה והתקנון. אי-עמידה בהן, חלקן או כולן, משמעותה מימוש הסמכויות המוקנות למפעיל ו/או למכללה מכח דין ו/או מכח האמור בכתב ההרשאה ו/או התקנון, לרבות סמכויות ועדות המשמעת ו/או מנהל המעונות, והעונשים ו/או הסנקציות הכרוכים במימושן.
4. **הסבת זכויות המפעיל ו/או המכללה**

מובהר כי המכללה ו/או המפעיל ו/או כל גורם מטעמם יהיו רשאים להסב ו/או להעביר ו/או להמחות ו/או לשעבד ו/או למשכן בכל צורה שהיא את זכויותיהם ו/או את התחייבויותיהם נשוא כתב הרשאה זה, לצד ג', לרבות, את זכותם לקבלת ו/או גביית דמי ההרשאה, ולנקוט בכל ההליכים הדרושים לצורך כך, באופן חד-צדדי וללא קבלת התייחסות מצד הסטודנט/ית.

1. **שונות**
   1. כתב הרשאה זה ממצה את כל ההסכמות וההבנות בין הצדדים. כל מצג ו/או הסכמה ו/או התחייבות, בין בכתב ובין בע"פ, אשר קדמו לו הינם בטלים וחסרי כל תוקף, שכן הוראות כתב ההרשאה גוברות על כל מצג ו/או הסכמה ו/או התחייבות, מכל מין וסוג, אשר קדמו לחתימתו.
   2. כל תוספת ו/או שינוי לכתב הרשאה זה יהיו בטלים וחסרי כל-תוקף אלא אם ייעשו בכתב וייחתמו ע"י הגורמים המוסמכים לכך מטעם שני הצדדים.
   3. שום וויתור, הנחה, הארכה, שיהוי או הימנעות מפעולה במועד, לא ייחשבו כוויתור של מי מהצדדים על זכות מזכויותיהם לפי כתב הרשאה זה ולא ישמשו מניעה לתביעה, אלא אם נעשה וויתור כזה במפורש ובכתב.
   4. מובהר בזאת כי כל סכום ו/או תשלום אשר הסטודנט/ית מחוייב בו כלפי המפעיל ו/או המכללה ו/או כלפי צד ג' אחר, לא יהיה ניתן לקיזוז.
   5. הסטודנט/ית מתחייב/ת שלא ליצור למפעיל ו/או למכללה התחייבות ו/או חבות מכל מין וסוג שהוא. כל התחייבות ו/או חבות שנוצרו, בין במישרין ובין בעקיפין, בין מתוך כוונה ובין מתוך מצב הדברים בפועל, בשם המפעיל ו/או המכללה כביכול, ללא קבלת הסכמה בכתב ומראש ע"י המפעיל ו/או המכללה, לפי העניין, תהווה התחייבות אישית של הסטודנט/ית.
2. **בירור מחלוקות וסמכות שיפוט**
   1. חילוקי דעות בין הצדדים, מכל מין וסוג שהוא, בקשר עם כתב הרשאה זה ו/או הנובעים ממנו, לרבות באשר לתקפותו, פרשנותו, היקפו, נפקותו, תחולתו, יישומו, הפרתו וכיו"ב, יוכרעו ע"י בורר דן יחיד.
   2. המפעיל יחזיק בכל עת ברשימה של בוררים אפשריים, ומתוך רשימה זו י/תהא זכאי/ת הסטודנט/ית לבחור את זהותם של 3 בוררים מוצעים ומקובלים מטעמו וי/תמסור על כך הודעה כתובה למפעיל - וזאת בתוך 7 ימים מיום שאחד הצדדים הודיע על כוונתו לקיים הליך בוררות. המפעיל יבחר מתוך רשימת הבוררים אשר הוצעו ע"י הסטודנט/ית את זהות הבורר המוסכם עליו. לא בחר/ה הסטודנט/ית בורר מוסכם מתוך הרשימה בתוך 7 ימים כאמור, ימונה הבורר (מתוך הרשימה לעיל) ע"י מנהל דיקנט הסטודנטים במכללה.
   3. הבוררות תנוהל ותיערך בהתאם לחוק הבוררות, תקנותיו והתוספת לו, עפ"י הדין המהותי (ולא הפורמלי). כל צד יישא בהוצאותיו והצדדים ישאו שווה בשווה בשכ"ט בורר. פסק-הבורר יהיה ניתן לערעור בפני בורר חלופי, באופן ובהתאם להוראות סעיף 22 דנא.
3. **הודעות וכתובות**

כל הודעה אשר תישלח בדואר רשום לכתובת הסטודנט/ית במעונות ו/או לכתובת המופיעה בריישא של כתב הרשאה זה, תיחשב כאילו התקבלה ע"י הנמען שלושה ימים לאחר מסירתה למשרד הדואר, ואם נמסרה ביד או שוגרה בפקסימיליה או הונחה על דלת הכתובת לעיל - בעת מסירתה או שיגורה התקין או הנחתה על דלת הכתובת, לפי המקרה. מוסכם כי הנחת הודעה על גבי דלת חדר הסטודנט/ית תיחשב כמסירה במועד הנחתה.

**ולראיה באתי על החתום במועד הנקוב לעיל**:

\_\_\_\_\_\_\_\_\_\_\_\_\_\_\_\_\_

חתימת הסטודנט/ית

**נספח א'- טופס השאלת ציוד / זיכוי ציוד לסטודנטים במעונות לשנה"ל תשפ"ג**

|  |  |  |  |  |  |
| --- | --- | --- | --- | --- | --- |
| **שם הסטודנט/ית** | **נייד** | **מבנה** | **דירה** | **חדר** | **תאריך** |
|  |  |  |  |  |  |

**ציוד בחדר:**

|  |  |  |  |  |
| --- | --- | --- | --- | --- |
| **שם הפריט** | **כמות** | **זיכוי** | **יתרה** | **הערות** |
| שולחן כתיבה |  |  |  |  |
| כיסא תלמיד |  |  |  |  |
| ספרית מדפים |  |  |  |  |
| ארון בגדים |  |  |  |  |
| מראה בתוך הארון |  |  |  |  |
| מיטה רוחב 1.20 |  |  |  |  |
| מזרון רוחב 1.20 |  |  |  |  |
| מזגן עילי+ שלט |  |  |  |  |
| מזוזה |  |  |  |  |
| מפתח לחדר |  |  |  |  |
| תקנון המעונות |  |  |  |  |
| מנורת קריאה |  |  |  |  |

**ציוד בדירה:**

|  |  |  |  |  |
| --- | --- | --- | --- | --- |
| **שם הפריט** | **כמות** | **זיכוי** | **יתרה** | **הערות** |
| מקרר |  |  |  |  |
| כיריים חשמליות |  |  |  |  |
| שולחן אוכל |  |  |  |  |
| כיסאות אוכל |  |  |  |  |
| מזגן עילי מטבח + שלט |  |  |  |  |
| מזוזה |  |  |  |  |
| מקלחון |  |  |  |  |
| מפתח לדירה |  |  |  |  |
| קולב במקלחת |  |  |  |  |
| סבונייה |  |  |  |  |
| פח אשפה למטבח |  |  |  |  |
| צ'יפ כניסה למעונות |  |  |  |  |
| מדבקות על החלונות |  |  |  |  |
|  |  |  |  |  |

**קבלת הציוד:**

**סטודנט/ית יקר/ה : יש לבדוק את תקינות הציוד טרם החתימה על טופס הקבלה.**

מובהר בזאת כי אין באמור לעיל כדי לכלול את מלוא הציוד ו/או הריהוט אש יימצאו בחדר ו/או בדירה, וכי לרשימת הציוד ו/או הריהוט כאמור יש להוסיף ( אך לא לגרוע) גם את הציוד ו/או הריהוט אשר יפורטו במסמכים עליהם יח/תחתום הסטודנט/ית כלפי המכללה בטרם כניסתו לחדר.

**אישור קבלת תדרוך:**

אני מאשר שקיבלתי תדרוך בנושא בטיחות, אמצעי כבוי אש, דרכי מילוט, מיקום ממ"ק, מיקום ארון חשמל.

|  |  |  |
| --- | --- | --- |
| **זיכוי הציוד** | **חתימה על הציוד** |  |
|  |  | **חתימת הסטודנט/ית** |
|  |  | **ת.ז** |
|  |  | **תאריך** |

**נספח ב' –**

**שטר חוב בלתי חוזר**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **היום** |  |  | **לחודש** |  |  | **בשנת** |  | 2 | 0 | 2 |

אני הח"מ, מתחייב/ת בזאת, באופן בלתי חוזר, לשלם למכללה האקדמית כנרת בעמק הירדן, ע"ר 58-036378-6 (להלן: "**המכללה**") ו/או ל-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**המפעיל**"), סך של:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 5,000 ₪ | חמשת אלפים ₪ |  | 2 | 0 | 2 | / |  |  | / |  |  |
| **סכום לתשלום בש"ח** | **סכום לתשלום במילים** | **מועד פירעון שטר החוב** | | | | | | | | | |

הסכום לתשלום בש"ח יהיה צמוד למדד המחירים לצרכן ובתוספת דמי פיגורים בהתאם לחוק פסיקת ריבית והצמדה, וזאת החל ממועד משיכתו ועד למועד פירעונו בפועל.

אני מייפה בזאת את כוחה של **המפעיל** ו/או **המכללה**, באופן בלתי חוזר, למלא את מועד פירעונו ולפדות את שטר החוב, בכפוף להצגת הודעת חיוב מצד המפעיל לגבי קיומו של החוב הנפדה כאמור.

למען הסר ספק מובהר בזאת כי ניתנה **למפעיל** ו/או **למכללה** הסמכה והסכמה בלתי חוזרות מצידי לפיה הודעת חיוב מצד המפעיל כאמור תחייב את פידיון הסכום האמור עד התקרה הנקובה בשטר החוב. למען הסדר הטוב גם אבהיר כי ככל שיהיו לי טענות כנגד הודעת החיוב ואו כנגד המכללה ו/או כנגד המפעיל – הרי כי אלו יתבררו במסגרת הליך נפרד, ומבלי שיהא בכך כדי למנוע את פידיון שטר החוב, ומבלי שיהא בכך כדי להקים לי זכות קיזוז ביחס לשטר החוב.

אני פוטר/ת את המחזיק/ים בשטר זה, באופן בלתי חוזר, מכל חובת הצגה ו/או משלוח התראות ו/או הודעות כלשהן, לרבות הודעת אי-כיבוד, התיישנות, חילול השטר וכיוצ"ב.

לראיה מולאו על-ידי הפרטים אשר לעיל ולהלן, ובאתי, עושה השטר, על החתום:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
| **שם פרטי + משפחה** | **מס' תעודת זהות** | | | | | | | | | **ישוב מגורים** | **כתובת מגורים** |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | - |  |  |  |  |  |  |  |  |  | - |  |  |  |
|  | **מס' טלפון** | | | | | | | | | | **מס' טלפון נייד** | | | | | | | | | | |

מבלי לגרוע מהאמור ו/או מהסעדים המצויים בידי **המפעיל** ו/או **המכללה** עפ"י דין, ובנוסף להם, ניתנת בזאת **למפעיל** ו/או **למכללה** זכות בלתי חוזרת לפדות את הסכום לתשלום ממקום התשלום להלן:

|  |  |  |
| --- | --- | --- |
|  |  |  |
| **שם בנק** | **מס' חשבון בנק** | **מספר סניף** |

**חתימת עושה השטר**: \_\_\_\_\_\_\_\_\_\_\_\_\_\_\_

------------------------------------------------------------------------------------------------------------------------------------------

**מצ"ב צילום ת.ז. של עושה השטר**.

אני הח"מ , מאשר/ת בזאת כי מר/גב' , חתם/ה בפניי על השטר ולאחר שזיהיתי אותו/ה ע"פ תעודת זהות / דרכון.

חתימה תאריך

**נספח ג' –**

**טופס הסכמה להמחאת הזכות לדמי ההרשאה**

**לכבוד לכבוד**

**המכללה האקדמית כנרת בעמק הירדן המפעיל – הגורם שהוסמך לכך ע"י המכללה**

**ג.א.נ., ג.א.נ.,**

**הנדון: הסכמה להמחאת הזכות לקבלת דמי הרשאה אל צד ג'**

אני הח"מ, גב' / מר ....................................... ת.ז. ........................ (להלן: "**המתארח**"), אשר כתובתי הינה כמפורט בכתב ההרשאה מיום ............. (להלן: "**ההסכם**") ביני לבין המפעיל - \_\_\_\_\_\_\_\_\_\_\_\_\_\_ (להלן: "**המפעיל**") בנוגע לזכות ההרשאה במעונות של המכללה האקדמית כנרת בעמק הירדן, המנוהלים על-ידה ו/או באמצעות כל גוף מנהל מטעמה (להלן: "**המכללה**"), מבהיר בזאת כדלקמן:

**הואיל**: והמכללה והמפעיל מציעים לנוחות המשתמשים בשירותיה אפשרות לעשיית שימוש במעונות הסטודנטים הממוקמים בסמוך לקמפוס המכללה בצמח (להלן: "**המעונות**").

**והואיל**: והמתארח מעוניין לעשות שימוש במעונות, ולצורך כך נחתם ביום ................... הסכם בינו לבין המכללה ו/או גוף מנהל מטעמה, במסגרתו התחייב המתארח להעביר מדי חודש דמי הרשאה בגין השימוש (להלן: "**דמי ההרשאה**") בהתאם לנקוב בהסכם.

**והואיל**: והמתארח מסכים כי המכללה ו/או הגוף המנהל מטעמה יהיו רשאים להמחות את הזכות לקבלת דמי ההרשאה מהמתארח ישירות אל צד ג'.

**לפיכך הריני להבהיר, להסכים ולאשר בזאת כדלקמן**:

1. המתארח מודיע ומאשר בזאת למכללה ו/או לכל גוף אחר מטעמה (לרבות המפעיל) להמחות, בהמחאה גמורה, מוחלטת ובלתי חוזרת, לרבות על פי חוק המחאת חיובים, התשכ"ט-1969 ו/או כל דין אחר, לצד ג' (להלן: "**צד ג**'"), את הזכויות לקבלת דמי ההרשאה וכל תשלום נוסף אחר מכח התנאים הנקובים בהסכם.
2. משמעותה של המחאת זכות זו, הינה כי המכללה ו/או גוף מטעמה (לרבות המפעיל) יהיו זכאים, ביחד או לחוד, להמחות את זכויותיהם לקבלת דמי הרשאה וכל תשלום נוסף אחר מכח ההסכם (לרבות קנס ו/או פיצוי) לטובת צד ג', בכל עת וללא הודעה למתארח.
3. אני, המתארח, מסכים בזאת לאמור לעיל וכן לכך כי הזכויות לקבלת דמי ההרשאה וכל תשלום נוסף מכח ההסכם ימושכנו ו/או יוסבו ו/או יומחו ו/או יועברו לטובת צד ג' ו/או יירשמו לטובתו בכל מרשם הפועל על-פי דין, הכל לפי שיקול דעתם של המכללה ו/או הגוף מטעמה (לרבות המפעיל).

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך המתארח

**נספח ד' –**

**טופס התחייבות לתשלום מעונות לשנת הלימודים – התשפ"ג**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

**שם הסטודנט:** \_\_\_\_\_\_\_\_\_\_\_\_\_\_\_\_\_\_\_\_\_\_\_ , **מס' תעודת זהות:**

שם משפחה שם פרטי

**טלפון:** \_\_\_\_\_\_\_\_\_\_\_\_\_\_\_\_ **נייד**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **כתובת:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **פרטי הבנק בו מתנהל חשבוני:** שם הבנק \_\_\_\_\_\_\_\_\_\_\_\_\_ , מס' סניף \_\_\_\_\_\_\_\_ , מס' חשבון \_\_\_\_\_\_\_\_\_\_\_\_\_\_\_\_\_\_\_\_\_\_ **(לצורך החזר כספי)** |

**אופן התשלום:**

יש לבחור באחת מאפשרויות התשלום הבאות – **נא לסמן X**,

**הוראת קבע בכרטיס אשראי: (לא יתקבל כרטיס מסוג דיינרס , דיירקט או דביט) יש למלא את פרטי כרטיס האשראי במלואם:**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |

מס' כרטיס אשראי:

|  |  |  |  |
| --- | --- | --- | --- |
|  |  |  |  |

תוקף הכרטיס:

|  |  |  |
| --- | --- | --- |
|  |  |  |

3 ספרות אחרונות בגב הכרטיס:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

שם בעל הכרטיס: \_\_\_\_\_\_\_\_\_\_\_\_\_\_\_\_\_\_\_ , מס' ת.ז:

\*\* נא לציין מס' תשלומים (1-12) : \_\_\_\_\_\_\_  **חתימת בעל הכרטיס:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תאריכי בצוע החיוב:** כל 1 לחודש החל מחודש 10/2022.

**הריני מתחייב להודיע למכללה על שינוי במספרו/תוקפו של כרטיס האשראי או על ביטולו.**

**הוראת קבע בנקאית:** יש לצרף העתק הוראת קבע חתום.

רצ"ב הוראת קבע חתומה ע"י הבנק .

קיימת הוראת קבע משנה קודמת .

מבקש/ת לשלם את התשלום על המעונות באותה הוראת קבע של תשלום שכר הלימוד שלי

נא לציין מס' תשלומים (1-12): \_\_\_\_\_

**תאריכי בצוע החיוב:** כל 1 לחודש החל מחודש 10/2022.

**ולראייה ואישור האמור לעיל, באתי על החתום**:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

חתימת הסטודנט/ית תאריך